ddrg/super_eurlex huggingface dataset:
RÅDETS AFGØRELSE af 27 november 1997 om indgåelse af aftalen mellem Det Europæiske Fællesskab og Den Tidligere Jugoslaviske Republik Makedonien på transportområdet (97/832/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 75 sammenholdt med artikel 228, stk. 3, andet afsnit,

under henvisning til forslag fra Kommissionen (1),

under henvisning til samstemmende udtalelse fra Europa-Parlamentet (2), og

ud fra følgende betragtninger:

Aftalen mellem Det Europæiske Fællesskab og Den Tidligere Jugoslaviske Republik Makedonien på transportområdet er et hensigtsmæssigt middel til varigt at fjerne forskellige større hindringer for Fællesskabets transittrafik gennem Den Tidligere Jugoslaviske Republik Makedoniens område;

aftalen bidrager til det indre markeds korrekte funktion, da den sikrer fri transit gennem Den Tidligere Jugoslaviske Republik Makedonien for intern transport mellem Grækenland og de øvrige medlemsstater og derved gør det muligt at drive international handel med så få omkostninger for den brede offentlighed som muligt og at reducere de administrative og tekniske hindringer for denne handel til et minimum;

det er endvidere nødvendigt at sikre en koordineret udvikling af transporten mellem og igennem de kontraherende parters områder, navnlig ved at lægge særlig vægt på opbygning af en passende infrastruktur i Den Tidligere Jugoslaviske Republik Makedonien med økonomisk støtte fra Fællesskabet og ved at fremme jernbanetransport og kombineret transport med henblik på at beskytte miljøet;

aftalen indeholder derfor også bestemmelser, hvis formål er at forenkle toldformaliteterne;

aftalen bør derfor godkendes på Fællesskabets vegne -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Den Tidligere Jugoslaviske Republik Makedonien på transportområdet godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet foranstalter den notifikation, der er omhandlet i aftalens artikel 26.

Artikel 3

Kommissionen, som bistås af repræsentanter for Rådets medlemmer, repræsenterer Fællesskabet i Det Blandede Transportudvalg, der oprettes ved artikel 22 i aftalen.

Den holdning, som Fællesskabet skal indtage i Det Blandede Transportudvalg, vedtages af Rådet, der træffer afgørelse med kvalificeret flertal på forslag af Kommissionen. Rådet træffer afgørelse med simpelt flertal, hvis den afgørelse, som Det Blandede Transportudvalg agter at træffe, vedrører dets egen forretningsorden.

Det Blandede Transportudvalgs beslutninger offentliggøres i De Europæiske Fællesskabers Tidende.

Artikel 4

Denne afgørelse offentliggøres i De Europæiske Fællesskabers Tidende.

Den træder i kraft på dagen for offentliggørelsen.

Udfærdiget i Bruxelles, den 27. november 1997.

På Rådets vegne

M. FISCHBACH

Formand

(1) EFT C 79 af 12. 3. 1997, s. 159.

(2) EFT C 339 af 10. 11. 1997.
KOMMISSIONENS BESLUTNING af 16. december 1997 om ændring af beslutning 97/534/EF om forbud mod anvendelse af risikomateriale med hensyn til overførbare spongiforme encephalopatier (Tekst af betydning for EØS) (97/866/EF)

KOMMISSIONEN FOR DE EUROPÆISKEFÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), senest ændret ved direktiv 92/118/EØF (2), særlig artikel 9, stk. 4,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (3), senest ændret ved direktiv 92/118/EØF, særlig artikel 10, stk. 4,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (4), senest ændret ved direktiv 96/43/EF (5), særlig artikel 19, og

ud fra følgende betragtninger:

Den 30. juli 1997 vedtog Kommissionen beslutning 97/534/EF om forbud mod anvendelse af risikomateriale med hensyn til overførbare spongiforme encephalopatier (6); denne beslutning anvendes fra den 1. januar 1998;

der er imidlertid mere tid til at overveje, hvad denne beslutning indebærer for en lang række produkter samt til at tage ny videnskabelig rådgivning i betragtning; den dato, fra hvilken beslutning 97/534/EF finder anvendelse, bør derfor udskydes;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 10 i beslutning 97/534/EF ændres »1. januar 1998« til »1. april 1998«.

Artikel 2

Denne beslutning er rettet til medlemsstaterne.

Udfærdiget i Bruxelles, den 16. december 1997.

På Kommissionens vegne

Franz FISCHLER

Medlem af Kommissionen

(1) EFT L 395 af 30. 12. 1989, s. 13.

(2) EFT L 62 af 15. 3. 1993, s. 49.

(3) EFT L 224 af 18. 8. 1990, s. 29.

(4) EFT L 373 af 31. 12. 1990, s. 1.

(5) EFT L 162 af 1. 7. 1996, s. 1.

(6) EFT L 216 af 8. 8. 1997, s. 95.
RÅDETS AFGØRELSE af 27. november 1997 om indgåelse af en samarbejdsaftale mellem Det Europæiske Fællesskab og Den Tidligere Jugoslaviske Republik Makedonien (97/831/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 og artikel 235 sammenholdt med artikel 228, stk. 2, andet punktum, og artikel 228, stk. 3, andet afsnit,

under henvisning til forslag fra Kommissionen (1),

under henvisning til samstemmende udtalelse fra Europa-Parlamentet (2), og

ud fra følgende betragtninger:

Samarbejdsaftalen mellem Det Europæiske Fællesskab og Den Tidligere Jugoslaviske Republik Makedonien, der blev undertegnet i form af en brevveksling den 29. april 1997, bør godkendes;

traktaten indeholder ikke anden hjemmel for Fællesskabets virksomhed inden for visse områder under den aftale, som denne afgørelse omhandler, end traktatens artikel 235 -

TRUFFET FØLGENDE AFGØRELSE:

Artikel 1

Samarbejdsaftalen mellem Det Europæiske Fællesskab og Den Tidligere Jugoslaviske Republik Makedonien og de af de kontraherende parter hertil vedtagne erklæringer godkendes herved på Fællesskabets vegne.

Teksten til aftalen, en liste over erklæringerne samt erklæringerne er knyttet som bilag til denne afgørelse.

Artikel 2

Formanden for Rådet foranstalter på Fællesskabets vegne den notifikation, der er omhandlet i aftalens artikel 49, stk. 2.

Artikel 3

Rådets formandskab, når Rådet beslutter dette, og ellers Kommissionen bistået af repræsentanter for Rådets medlemmer repræsenterer Fællesskabet i det samarbejdsråd, der oprettes ved artikel 33 i aftalen. Rådet træffer afgørelse med simpelt flertal af sine medlemmer.

Den holdning, som Fællesskabet skal indtage i samarbejdsrådet, vedtages af Rådet, der træffer afgørelse med kvalificeret flertal på forslag af Kommissionen. Rådet træffer afgørelse med enstemmighed, hvis holdningen vedrører et område, hvor der kræves enstemmighed i forbindelse med vedtagelsen af interne fællesskabsregler, og med simpelt flertal, hvis den afgørelse, som samarbejdsrådet agter at træffe, vedrører dets egen forretningsorden.

Samarbejdsrådets afgørelser offentliggøres i De Europæiske Fællesskabers Tidende.

Artikel 4

Denne afgørelse offentliggøres i De Europæiske Fællesskabers Tidende.

Den træder i kraft på dagen for offentliggørelsen.

Udfærdiget i Bruxelles, den 27. november 1997.

På Rådets vegne

M. FISCHBACH

Formand

(1) EFT C 79 af 12. 3. 1997, s. 1.

(2) EFT C 325 af 27. 10. 1997.
RÅDETS AFGØRELSE af 11. december 1997 om indgåelse af en tillægsprotokol til aftalen mellem Det Europæiske Økonomiske Fællesskab og Republikken Slovenien på transportområdet (97/863/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Økonomiske Fællesskab, særlig artikel 75 sammenholdt med artikel 228, stk. 2, første punktum, og stk. 3, første afsnit,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

Ved aftalen mellem Det Europæiske Økonomiske Fællesskab og Republikken Slovenien på transportområdet (3), undertegnet den 5. april 1993, særlig artikel 12, stk. 2, gives der ubegrænset adgang for slovenske tunge lastbiler til transitkørsel gennem Fællesskabet;

ved protokol nr. 9 om vejtransport, jernbanetransport og kombineret transport i Østrig til akten vedrørende Østrigs, Finlands og Sveriges tiltrædelse af Den Europæiske Union, særlig artikel 11 og 14, fastsættes der en særlig ordning for tunge lastbiler fra Fællesskabet i transit gennem Østrig;

det er nødvendigt at sikre ikke-forskelsbehandling mellem tunge lastbiler fra Fællesskabet og fra Slovenien i transit gennem Østrig fra den 1. januar 1995;

tillægsprotokollen til aftalen mellem Det Europæiske Økonomiske Fællesskab og Republikken Slovenien på transportområdet bør godkendes -

TRUFFET FØLGENDE AFGØRELSE:

Artikel 1

Tillægsprotokollen til aftalen mellem Det Europæiske Økonomiske Fællesskab og Republikken Slovenien på transportområdet godkendes herved på Fællesskabets vegne.

Teksten til protokollen er knyttet til denne afgørelse.

Artikel 2

Formanden for Rådet foranstalter på Fællesskabets vegne den notifikation, der er omhandlet i protokollens artikel 3.

Udfærdiget i Bruxelles, den 11. december 1997.

På Rådets vegne

M. DELVAUX-STEHRES

Formand

(1) EFT C 369 af 7. 12. 1996, s. 5.

(2) EFT C 339 af 10. 11. 1997.

(3) EFT L 189 af 29. 7. 1993, s. 161.
KOMMISSIONENS AFGØRELSE af 1. december 1997 om tilpasning af de justeringskoefficienter, der fra 1. februar, 1. marts, 1. april, 1. maj og 1. juni 1997 finder anvendelse på lønninger til tjenestemænd ved De Europæiske Fællesskaber, som gør tjeneste i tredjelande (97/829/EKSF, EF, Euratom)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af et fælles råd og en fælles kommission for De Europæiske Fællesskaber,

under henvisning til vedtægten for tjenestemænd ved De Europæiske Fællesskaber og ansættelsesvilkårene for de øvrige ansatte i disse Fællesskaber, fastsat ved Rådets forordning (EØF, Euratom, EKSF) nr. 259/68 (1), senest ændret ved forordning (Euratom, EKSF, EF) nr. 2485/96 (2), særlig artikel 13, stk. 2, i bilag X, og

ud fra følgende betragtninger:

I Rådets forordning (EKSF, EF, Euratom) nr. 1785/97 (3) fastsættes i medfør af artikel 13, stk. 1, i bilag X til vedtægten de justeringskoefficienter, hvormed de lønninger korrigeres fra 1. januar 1997, der i tjenestestedets valuta udbetales til tjenestemænd ansat i tredjelande;

Kommissionen har i de seneste måneder foretaget forskellige tilpasninger af disse justeringskoefficienter (4) i overensstemmelse med artikel 13, stk. 2, i bilag X til vedtægten;

fra 1. februar, 1. marts, 1. april, 1. maj og 1. juni 1997 bør visse af disse justeringskoefficienter tilpasses, idet de statistiske oplysninger, som Kommissionen råder over, har vist, at ændringerne i leveomkostningerne, målt efter justeringskoefficienten og den tilsvarende vekselkurs, for nogle tredjelandes vedkommende har oversteget 5 % siden den sidste fastsættelse eller tilpasning af koefficienterne -

TRUFFET FØLGENDE AFGØRELSE:

Eneste artikel

Med virkning fra 1. februar, 1. marts, 1. april, 1. maj og 1. juni 1997 tilpasses de justeringskoefficienter, der finder anvendelse på lønninger, som i tjenestestedets valuta udbetales til tjenestemænd ansat i tredjelande, som anført i bilaget.

Til beregning af disse vederlag anvendes de vekselkurser, der blev brugt ved gennemførelsen af De Europæiske Fællesskabers almindelige budget for den måned, der gik forud for den i foregående afsnit omhandlede dato.

Udfærdiget i Bruxelles, den 1. december 1997.

På Kommissionens vegne

Hans VAN DEN BROEK

Medlem af Kommissionen

(1) EFT L 56 af 4. 3. 1968, s. 1.

(2) EFT L 338 af 28. 12. 1996, s. 1.

(3) EFT L 254 af 17. 9. 1997, s. 1.

(4) EFT L 236 af 27. 8. 1997, s. 23.

BILAG

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>
RÅDETS AFGØRELSE af 20. november 1997 om indgåelse af aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og regeringen for Republikken Guinea-Bissau om fiskeri ud for Guinea-Bissau, for perioden 16. juni 1997 til 15. juni 2001 (97/824/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til aftalen mellem Det Europæiske Økonomiske Fællesskab og regeringen for Republikken Guinea-Bissau om fiskeri ud for Guinea-Bissaus kyst, undertegnet i Bissau den 27. februar 1980 (1), særlig artikel 17,

under henvisning til forslag fra Kommissionen, og

ud fra følgende betragtninger:

Fællesskabet og Republikken Guinea-Bissau har ført forhandlinger for at fastsætte de ændringer eller tilføjelser, der skal foretages i ovennævnte aftale ved udløbet af den til aftalen knyttede protokol;

som resultat af disse forhandlinger blev der den 4. juni 1997 paraferet en ny protokol; i henhold til denne protokol har Fællesskabets fiskere fiskerimuligheder i farvandene henhørende under Republikken Guinea-Bissaus højhedsområde eller jurisdiktion i perioden 16. juni 1997 til 15. juni 2001;

for at undgå en afbrydelse af EF-fartøjernes fiskeri er det nødvendigt, at den pågældende protokol godkendes snarest muligt; de to parter har derfor paraferet en aftale i form af brevveksling om midlertidig anvendelse af den paraferede protokol fra dagen efter den dato, på hvilken den gældende protokol udløber; aftalen i form af brevveksling bør indgås med forbehold af en endelig afgørelse i henhold til traktatens artikel 43;

nøglen for fordelingen af fangstmulighederne mellem medlemsstaterne bør fastsættes på grundlag af fordelingen af de traditionelle fangstmuligheder i forbindelse med fiskeriaftalen -

TRUFFET FØLGENDE AFGØRELSE:

Artikel 1

Aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og regeringen for Republikken Guinea-Bissau om fiskeri ud for Guinea-Bissau for perioden 16. juni 1997 til 15. juni 2001 godkendes herved på Fællesskabets vegne.

Teksten til aftalen i form af brevveksling og til protokollen er knyttet til denne afgørelse.

Artikel 2

De i protokollen fastsatte fangstmuligheder fordeles mellem medlemsstaterne efter følgende nøgle:

a) rejefiskeri:

>TABELPOSITION>

b) fiskeri efter blæksprutter/fisk:

>TABELPOSITION>

Hvis de i protokollen fastsatte fangstmuligheder ikke opbruges med licensansøgningerne fra disse medlemsstater, kan Kommissionen tage licensansøgninger fra enhver anden medlemsstat i betragtning.

Artikel 3

Formanden for Rådet bemyndiges til at udpege de personer, der er beføjet til at undertegne aftalen i form af brevveksling med bindende virkning for Fællesskabet.

Udfærdiget i Bruxelles, den 20. november 1997.

På Rådets vegne

E. HENNICOT-SCHOEPGES

Formand

(1) EFT L 226 af 29. 8. 1980, s. 33.
AFGØRELSE FRA DET ØKONOMISKE OG SOCIALE UDVALG om aktindsigt i ØSU's dokumenter

PRÆSIDIET HAR -

under henvisning til erklæringen om retten til adgang til oplysninger i slutakten til traktaten om Den Europæiske Union, der understreger, at gennemsigtighed i beslutningsprocessen styrker institutionernes demokratiske karakter samt offentlighedens tillid til myndighederne,

under henvisning til de konklusioner, hvori Det Europæiske Råd i Birmingham, Edinburgh og København vedtog en række principper med henblik på at fremme et Fællesskab, der er nærmere på borgerne,

under henvisning til anmodning fra EU's ombudsmand af 5. juni 1996 og svar fra ØSU's formand af 5. juli 1996,

under henvisning til anmodning fra EU's ombudsmand af 9. september 1996,

under henvisning til ØSU's forretningsorden, navnlig artikel 8, stk. 4, og

ud fra følgende betragtning:

Det er i ØSU's interesse at fastlægge generelle bestemmelser, der giver offentligheden aktindsigt i ØSU's dokumenter -

TRUFFET FØLGENDE AFGØRELSE:

1. Offentligheden skal have størst mulig adgang til de dokumenter, som vedtages af ØSU og dets faglige sektioner (1).

2. Begæringen om aktindsigt skal indgives til ØSU's generalsekretariat; den skal være affattet tilstrækkelig præcist og navnlig indeholde de oplysninger, der gør det muligt at identificere det eller de dokumenter, som begæringen vedrører. I givet fald vil ØSU henstille til den, der begærer aktindsigt, at præcisere begæringen yderligere.

3. Aktindsigt udøves enten ved gennemsyn på stedet eller ved fremsendelse af en genpart. I givet fald vil ØSU opkræve et gebyr, hvis størrelse afhænger af omfanget af de fotokopierede dokumenter.

4. Den, der begærer aktindsigt, må ikke uden ØSU's forudgående tilladelse gengive eller sprede dokumentet til kommercielle formål.

5. I medfør af den gældende salgsaftale mellem ØSU og Kontoret for De Europæiske Fællesskabers Officielle Publikationer vil ØSU ikke udlevere en fuldstændig kopi af et dokument, der er omfattet af denne aftale.

Bruxelles, den 27. maj 1997.

Tom JENKINS

Formand

(1) Adgang til og offentliggørelse af ØSU-udtalelsernes forberedende dokumenter forudsætter dog en tilladelse fra ØSU's generalsekretær, til hvem der skal indgives skriftlig begæring.
RÅDETS AFGØRELSE af 24. november 1997 om indgåelse af konventionen om samarbejde om beskyttelse og bæredygtig udnyttelse af Donau (97/825/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 130 S, stk. 1, sammenholdt med artikel 228, stk. 2, første punktum, og stk. 3, første afsnit,

under henvisning til forslag fra Kommissionen (1),

under henvisning til udtalelse fra Europa-Parlamentet (2),

under henvisning til udtalelse fra Det Økonomiske og Sociale Udvalg (3), og

ud fra følgende betragtninger:

Kommissionen har på Fællesskabets vegne deltaget i forhandlingerne i en ad hoc-arbejdsgruppe om forberedelse af en konvention om samarbejde om beskyttelse og bæredygtig udnyttelse af Donau;

denne konvention blev på Fællesskabets vegne undertegnet i Sofia (Bulgarien) den 29. juni 1994;

formålet med konventionen er at opstille en ramme for bi- eller multilateralt samarbejde med sigte på at beskytte vandmiljøet, forebygge og begrænse forureningen af Donau og sikre bæredygtig udnyttelse af vandressourcerne i de berørte lande;

Fællesskabet har truffet foranstaltninger på det område, der er omfattet af konventionen, og på dette område tilkommer det Fællesskabet at indgå forpligtelser på internationalt plan;

Fællesskabets miljøpolitik bidrager i overensstemmelse med artikel 130 R til forfølgelse af følgende mål: bevarelse, beskyttelse og forbedring af miljøkvaliteten, beskyttelse af menneskers sundhed, en forsigtig og rationel udnyttelse af naturressourcerne med henblik på bæredygtig udvikling og fremme på internationalt plan af foranstaltninger til løsning af de regionale og globale miljøproblemer;

Fællesskabets miljøpolitik tager sigte på et højt miljøbeskyttelsesniveau og bygger på forsigtighedsprincippet og princippet om forebyggende indsats, princippet om indgreb over for miljøskader fortrinsvis ved kilden og princippet om, at forureneren betaler;

Fællesskabet og dets medlemsstater samarbejder, inden for rammerne af deres respektive kompetenceområder, med de respektive tredjelande og de kompetente internationale organisationer;

Fællesskabets indgåelse af konventionen bidrager til at opfylde målsætningerne i traktatens artikel 130 R og bør derfor godkendes -

TRUFFET FØLGENDE AFGØRELSE:

Artikel 1

Konventionen om samarbejde om beskyttelse og bæredygtig udnyttelse af Donau godkendes på Fællesskabets vegne.

Konventionens tekst er knyttet som bilag til denne afgørelse.

Artikel 2

Rådets formand er bemyndiget til at udpege den eller de personer, der har beføjelse til at deponere godkendelsesinstrumentet hos Rumæniens regering i overensstemmelse med konventionens artikel 26.

Udfærdiget i Bruxelles, den 24. november 1997.

På Rådets vegne

E. HENNICOT-SCHOEPGES

Formand

(1) EFT C 288 af 1. 10. 1996, s. 19.

(2) Udtalelse afgivet den 25. oktober 1996 (EFT C 347 af 18. 11. 1996).

(3) EFT C 66 af 3. 3. 1997, s. 1.
Rådets afgørelse af 28. november 1997 om forlængelse af gyldigheden af fælles holdning 95/544/FUSP vedrørende Nigeria



EF-Tidende nr. L 338 af 09/12/1997 s. 0008 - 0008



RÅDETS AFGØRELSE af 28. november 1997 om forlængelse af gyldigheden af fælles holdning 95/544/FUSP vedrørende Nigeria (97/821/FUSP) RÅDET FOR DEN EUROPÆISKE UNION HAR - under henvisning til traktaten om Den Europæiske Union, særlig artikel J.2, og ud fra følgende betragtninger: Den 4. december 1995 vedtog Rådet på grundlag af artikel J.2 i traktaten om Den Europæiske Union fælles holdning 95/544/FUSP vedrørende Nigeria (1), gyldigheden af nævnte fælles holdning udløber den 4. december 1997; på baggrund af betragtningerne i punkt 3 i fælles holdning 95/544/FUSP bør denne fælles holdning forlænges yderligere - TRUFFET FØLGENDE AFGØRELSE: Artikel 1 Gyldigheden af fælles holdning 95/544/FUSP forlænges indtil den 1. november 1998. Artikel 2 Denne afgørelse offentliggøres i Tidende. Udfærdiget i Bruxelles, den 28. november 1997. På Rådets vegne G. WOHLFART Formand (1) EFT L 309 af 21. 12. 1995, s 1. Den fælles holdning er senest ændret ved afgørelse 97/358/FUSP (EFT L 153 af 11. 6. 1997, s. 6).